dh-unibe/image-text_koenigsfelden-charters-post-1500 huggingface dataset:
Wir, Ruͦdolff der vierd, ✳ von gots genaden hertzog ze Oͤsterrich, ✳ ze Styr ✳ und ze Keͣrnden, ✳ herre ze Chrayn, ✳ uf der Winndischen Marich ✳ und ze
Porttenowͤ, ✳ graf ze Habspurch, ✳ ze Phyrtt ✳ und ze Kyburg, ✳ marichgraf ze Purgowͤ und lantgraf in Elsazze, ✳ verjehen ✳ und tuͦn kunt offenlich
mit disem briefe, ✳ umb die guͤter, ✳ si sin ligund oder varunde, ✳ klaynat, ✳ heyltum, ✳ messgwant, ✳ altertuͤcher ✳ oder wie ✳ die getzierde genant ist, ✳ die unser liebe
frowe ✳ und ane, ✳ kùniginne Elsbet, und unser liebe pêsel, ✳ frow Agnes, ✳ wilent kùniginne ze Ungern, ✳ und unser vettern, ✳ und alle ander unser vordern
zuͦ dem kloster ✳ ze Kùnigsvelde, ✳ durch got ✳ und durch irr selen heil willen, ✳ oder sust ✳ von sundrˀ begierd, ✳ gegeb̄n, ✳ gefuͤgt, ✳ geordnent und da gelazzen habēt, ✳
daz wir well̄n, ✳ daz dieselb̄n guͤter, ligunt ✳ oder varunde, ✳ klainad ✳ und heyltum, ✳ und ✳ alle ander getzierde, ✳ als da oben begriffen ist, ✳ bi dem egenanten kloster
beliben ✳ ane alle irrunge, ✳ und sullen ✳ und well̄n ouch wir darumb chain ansprach noch vorderunge ✳ haben, ✳ in deheinen wege, ✳ das lob̄n wir stête ze ✳
haben und ze volfuͤren ✳ mit unsnˀ trùwen ✳ ane gevêrde ✳ fùr uns, ✳ unser bruͤder ✳ und unser erben. ✳ davon gebieten wir ✳ allen unsnˀ langvoͤgten ✳ in ✳
Swaben ✳ und in Elsazzen, ✳ in Suntgowͤ,✳ in Ergowͤ ✳ und in Turgowͤ, ✳ und allen andnˀ unsnˀ amptlùten ✳ daselbs, den ✳ diser brief getzeigt wirt, ✳ und
well̄n ernstlich ✳ bi unsnˀ hulden, ✳ daz si ✳ dem egenanten kloster ze Kùnigsvelde an den vorgenanten irn guͤtnˀ, ✳ klaynaten ✳ un̄ heyltumen, ✳ und an aller
andrˀ getzierde, ✳ kain irrunge ✳ noch beswêrunge tuͦn, ✳ noch ichtes ✳ da von ✳ emphroͤmden ✳ un̄ entziehen ✳ in dheinen wege. ✳ wer ez aber daruber têtt
un̄ daz obgenant chloster ✳ daran besweͣret, ✳ denselben ✳ sol got ✳ darumb pezzern ✳ un̄ hintz im rechen, ✳ und darzuͦ ist derselb ✳ sweͣrlich ✳ in unser ungenad ✳
gevallen. ✳ des ✳ geben wir fùr uns, ✳ unser bruͤder ✳ un̄ erben ✳ disen brief ✳ zuͦ einem offen urkunde, ✳ versigelten ✳ mit unsmˀ anhangendem insigel, ✳ der ✳
geben ist ze Prukk ✳ an sand Ambrosy tage, ✳ nach Kristes geburt ✳ tusent ✳ drùhundert jar ✳ und darnach in dem ayn ✳ un̄ sechtzigistem jare, ✳ unsers ✳
alters ✳ in dem zwai ✳ und zweintzigstem ✳ und unsers gewalttes in dem dritten jare.
✳ Wir, ✳ der ✳ vorgenant ✳ herzog ✳ Ruodolf, ✳ sterken ✳ disen ✳ prief ✳ mit ✳ dirr ✳ underschrift ✳ unser✳ selbs ✳ hant. ✳
Königsf. 307 a ( b )
Kgsf. 307 ( b )
hertzog Ruͦdolff hat geordnet ✳ das
niemand kein heltum̄ ✳ mesz gwand ✳
gezierd ꝫc vō Kùngsfeld₎ entfroͤmbd₎ sol
Staatsarchiv
AARGAU
13631
1361 ✳
K
A ✳ 21 ✳
xlj
das uns das heiltuͦn nieman
nemen sol friheit
xviij